Missatge: La víctima, Joan Sarroca Punsola, de 56 anys d'edat, ha estat tirotejat a boca de canó en un aparcament de la seva propietat, a la ciutat de Chihuahua Un empresari català, originari de Lleida, ha estat assassinat per uns desconeguts a la ciutat de Chihuahua (nord de Mèxic) quan era en un dels aparcaments de la seva propietat. Fonts de l'Ambaixada d'Espanya a Mèxic han informat de la mort de Joan Sarroca Punsola, de 56 anys, víctima aquest dimecres d'un assalt en què va rebre diversos trets de bala "a boca de canó". Segons el Diario de Chihuahua, Sarroca es trobava en un dels aparcaments de cotxes de la seva propietat, anomenat Kingo Kong, quan va ser assaltat per uns desconeguts. L'empresari d'origen català, casat i amb dos fills, serà enterrat en les hores vinents en aquesta ciutat del nord de Mèxic, a la qual va arribar el 1982 i on regentava diversos negocis d'aparcaments de cotxes. Les fonts diplomàtiques han afegit que fins ara es desconeix el mòbil del crim. L'Estat de Chihuahua, la capital del qual és la ciutat del mateix nom, és un dels més violents de Mèxic.Publicat 25/03/2010  19:27h  | Actualizat 21:47h  En una imatge d'arxiu, forces policials i militars custodien l'escenari d'un crim comès a Mèxic, un dels països amb més violència del món  enllaç

Resposta: No se si aquest cas hi tindrà relació directa, però l'onada de violència i de morts a Mèxic en els darrers anys són els efectes de la guerra contra "la droga". Una guerra que no redueix el consum mundial de substàncies estupefaents, ni la producció de les mateixes, que causa milers i milers de morts cada any, que manté operatius clans, màfies i càrtels a tot el món. Una guerra orquestrada i finançada des dels Estats Units, primer consumidor mundial d'estupefaents i que ha aconseguit traslladar aquesta guerra fora de les seves fronteres, a països com Mèxic o Colòmbia. En definitiva, la guerra més absurda mai lluitada per la humanitat. A quins interessos respon una guerra que no es pot guanyar? La història que s'explica a la pel·lícula Traffic és un bon exemple del que parlo.